Abigail Breslin

Abigail Kathleen Breslin (lahir April 14, 1996) ialah seorang pelakon dan penyanyi Amerika Syarikat. Beliau muncul dalam iklan komersial pertamanya ketika berumur tiga tahun dan filem pertamanya, Signs (2002) ketika berumur lima tahun. Peranan-peranan filem lain termasuk Little Miss Sunshine (2006) dimana beliau dicalonkan Anugerah Akademi untuk Pelakon Wanita Sokongan Terbaik, No Reservations (2007), Nim's Island (2008), Definitely, Maybe (2008), My Sister's Keeper (2009), Zombieland (2009), Rango (2011), August: Osage County (2013), The Call (2013), Ender's Game (2013) dan Perfect Sisters (2014). Pada bulan September 2015, beliau muncul di dalam siri komedi seram, Scream Queens yang disiarkan di FOX.

Kehidupan awal
Breslin dilahirkan di Bandar Raya New York, anak perempuan kepada Kim (née Walsh) dan Michael Breslin, seorang pakar telekomunikasi, pengatur cara komputer dan perunding. Beliau mempunyai dua orang abang, Ryan dan Spencer yang juga merupakan seorang pelakon. Adik-beradik Breslin tinggal di New York. Beliau dinamakan sempena Abigail Adams, Wanita Pertama Amerika Syarikat yang kedua.

Karier
Karier Breslin bermula ketika berumur tiga tahun apabila beliau muncul dalam iklan komersial Toys "R" Us. Peranan lakonan pertamanya adalah dalam Signs (2002), diarahkan oleh M. Night Shyamalan dimana beliau berlakon sebagai Bo Hess, anak perempuan kepada karakter utama, Graham Hess (Mel Gibson). Signs menerima ulasan positif dan mencapai kejayaan box office, mengutip $408 juta di seluruh dunia. Lakonan Breslin di dalam filem itu dipuji oleh pengkritik. Pada tahun 2004, beliau muncul dalam Raising Helen.

Breslin mempunyai peranan kecil dalam The Princess Diaries 2: Royal Engagement. Dalam Keane, beliau berlakon sebagai Kira Bedik. Keane mendapat tayangan teater terhad dan hanya mengutip $394,390 di seluruh dunia tetapi ia menerima ulasan positif dan lakonan Breslin dipuji oleh pengkritik. 

Peranan yang membuat Breslin dikenali adalah filem 2006, Little Miss Sunshine dimana beliau berlakon sebagai Olive Hoover. Little Miss Sunshine mencapai kejayaan kritikal dan komersial, mengutip $100 juta di seluruh dunia. Beliau menerima pencalonan Anugerah Screen Actors Guild dan Anugerah Akademi untuk Pelakon Wanita Sokongan Terbaik, menjadikannya pelakon keempat termuda untuk dicalonkan bagi kategori itu.

Pada Oktober 27, 2007, Breslin membuat penampilan pentas pertamanya dalam Right You Are (If You Think You Are) di Muzium Guggenheim, juga dibintangi Cate Blanchett, Dianne Wiest, Natalie Portman dan Peter Sarsgaard.Abigail Breslin in New York Junior Celebs 

Breslin kemudiannya muncul dalam filem romantic komedi 2007, No Reservations. Filem ini menerima kebanyakkannya ulasan negatif tetapi mencapai kejayaan box office, mengutip $92 juta di seluruh dunia. Pada tahun 2007, beliau juga membintangi dalam Definitely, Maybe. 

Pada tahun 2008, Breslin membintangi bersama Jodie Foster di dalam filem Nim's Island sebagai Nim Rusoe. Nim's Island menerima ulasan bercampur tetapi mencapai kejayaan komersial, mengutip $100 juta di seluruh dunia.

Pada tahun 2008, beliau muncul dalam Kit Kittredge: An American Girl. Lakonan Breslin di dalam filem itu dipuji oleh pengkritik. 

Pada tahun 2009, Breslin muncul dalam My Sister's Keeper dimana beliau berlakon sebagai Anna Fitzgerald. Elle dan Dakota Fanning dijadual untuk melakonkan watak Anna dan Kate masing-masing; walau bagaimanapun, Dakota menolak untuk membotakkan kepalanya untuk watak itu jadi beliau dan Elle digantikan oleh Sofia Vassilieva dan Breslin. My Sister's Keeper menerima ulasan bercampur tetapi mencapai kejayaan komersial, mengutip $95 juta di seluruh dunia. Juga pada tahun 2009, Breslin muncul dalam filem komedi seram, Zombieland sebagai Little Rock. Filem ini menerima ulasan positif dan mencapai kejayaan box office, mengutip $102 juta di seluruh dunia.

Beliau membuat penampilan Broadway pertamanya sebagai Helen Keller dalam The Miracle Worker di Teater Circle in the Square. Lakonan Breslin dipuji oleh pengkritik. 

Pada bulan September 2009, Breslin menjalani pengambaran di Des Moines, Iowa untuk filem Janie Jones."Abigail Breslin, Mira Sorvino, Peter Fonda movies filming in Des Moines" , Des Moines Register. Retrieved June 29, 2015. Filem ini dibuka di Festival Filem Antarabangsa Toronto 2010. Pada tahun 2011, Breslin menyuarakan watak Priscilla dalam filem animasi Rango, dan muncul dalam filem romantik komedi, New Year's Eve.

Pada tahun 2013, beliau muncul dalam filem thriller, The Call. Filem ini menerima ulasan bercampur daripada pengkritik. The Call mengutip $68 juta di seluruh dunia. Pada tahun 2013, Breslin juga muncul dalam Haunter sebagai Lisa. 

Breslin juga membintangi dalam Ender's Game. Filem ini menerima ulasan bercampur ke positif daripada pengkritik tetapi gagal di box office, mengutip hanya $125 juta di seluruh dunia dari bajet sebanyak $110 juta. Pada bulan Julai 2012, beliau dipilih untuk berlakon dalam August: Osage County bersama-sama Julia Roberts, Benedict Cumberbatch dan Meryl Streep. August: Osage County menerima kebanyakannya ulasan positif. Pada tahun 2014, Breslin muncul dalam Perfect Sisters. Pada bulan Januari 2015, beliau dipilih untuk berlakon dalam musim pertama siri Fox, Scream Queens.

Filmografi

Filem
 Tahun Tajuk Peranan Nota 2002 Signs Bo Hess 2004 Raising Helen Sarah Davis 2004 The Princess Diaries 2: Royal Engagement Parade Girl Carolina 2004 Chestnut: Hero of Central Park Ray 2004 Keane Kira Bedik 2005 Family Plan Nicole Filem televisyen 2006 Air Buddies Rosebud / Alice Suara 2006 The Santa Clause 3: The Escape Clause Trish 2006 The Ultimate Gift Emily Rose 2006 Little Miss Sunshine Olive Hoover 2007 No Reservations Zoe Armstrong 2008 Definitely, Maybe Maya Hayes 2008 Nim's Island Nim Rusoe 2008 Kit Kittredge: An American Girl Kit Kittredge  2009 My Sister's Keeper Anna Fitzgerald  2009 Zombieland Little Rock 2010 Quantum Quest: A Cassini Space Odyssey Jeana Suara 2010 Janie Jones Janie Jones 2011 Rango Priscilla Suara 2011 New Year's Eve Hailey Doyle 2011 Zambezia Zoe Suara 2013 The Call Casey Welson 2013 Haunter Lisa Johnson  2013 Ender's Game Valentine Wiggin 2013 August: Osage County Jean Fordham 2014 Wicked Blood Hannah Lee  2014 Perfect Sisters Sandra 2015 Maggie Maggie Vogel 2015 Final Girl Veronica

Televisyen
+ Tahun Tajuk Peranan Nota 2002 What I Like About You Josie Episod: "The Teddy Bear" 2002 Hack Kayla Adams Episod: "Domestic Disturbance" 2004 Law & Order: Special Victims Unit Patty Branson Episod: "Birthright" 2004 NCIS Sandy Watson Episod: "See No Evil" 2006 Ghost Whisperer Sarah Applewhite Episod: "Melinda's First Ghost" 2006 Grey's Anatomy Megan Clover Episod: "Sometimes a Fantasy" 2015 Scream Queens Libby Putney / Chanel #5 Pelakon utama

Diskografi

Album studio
+  Tajuk Maklumat album Jualan Sijil The World Now 
 Dikeluarkan Jun 15, 2015
 Format: Muat turun digital, CD
 Label: Digital Launch Records  

Lagu single
TahunLaguCarta posisiAlbumA.S. 2011 "Fight For Me" — Janie Jones 2013 "Christmas In New York" — TBA 2014 "You Suck" —

Penampilan lain
TahunLaguArtis lainAlbum 2011 "Hurricane"  Janie Jones "Find Love" Alessandro Nivola "Just A Game" "House of the Rising Sun" 2014 "The Worst Part / Auld Lang Syne" Cassidy Reiff Perfect Sisters "Within Me A Lunatic Sings" Stargroves Stargroves

Rujukan

Pautan luar

Vanity Fair spotlight
Interview with Brandon Kosters (March 1, 2011)

Category:Kelahiran 1996
Category:Orang hidup
Category:Pelakon wanita Amerika Syarikat
Category:Pelakon kanak-kanak Amerika Syarikat
Category:Pelakon filem Amerika Syarikat
Category:Pelakon pentas Amerika Syarikat
Category:Pelakon televisyen Amerika Syarikat
Category:Pelakon suara Amerika Syarikat